FÆLLES HOLDNING (EF) Nr. 48/98 fastlagt af Rådet den 4. juni 1998 med henblik på vedtagelse af Rådets forordning (EF) nr. . . ./98 om fælles regler og procedurer for forsendelser af visse typer affald til en række lande, der ikke er medlemmer af OECD (98/C 333/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 S, stk. 1,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg (1),

i henhold til fremgangsmåden i traktatens artikel 189 C (2), og

ud fra følgende betragtninger:

Ifølge artikel 1, stk. 3, litra a), i Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab (3), er overførsler af affald, der udelukkende er bestemt til nyttiggørelse, og som er opført i bilag II, ikke omfattet af forordningens bestemmelser, bortset fra bl.a. artikel 17, stk. 1, 2 og 3;

i overensstemmelse med artikel 17, stk. 1, i forordning (EØF) nr. 259/93 har Kommissionen sendt affaldslisten i bilag II til nævnte forordning til alle de lande, som ikke er omfattet af OECD-Rådets beslutning af 30. marts 1992 om kontrol med grænseoverskridende overførsler af affald til nyttiggørelse, og den har anmodet om en bekræftelse af, at sådant affald ikke er underkastet kontrol i bestemmelseslandet, eller har anmodet disse lande om at tilkendegive, om sådant affald bør underkastes de kontrolprocedurer, der gælder for affald opført på listen i bilag III eller IV til nævnte forordning, eller den procedure, der er fastsat i dens artikel 15;

nogle lande har tilkendegivet, at sådant affald bør underkastes en af disse kontrolprocedurer, og Kommissionen vedtog den 20. juli 1994 beslutning 94/575/EF (4) for at fastlægge passende kontrolprocedurer, jf. artikel 17, stk. 3, i forordning (EØF) nr. 259/93;

det fastsættes i artikel 17, stk. 1, andet afsnit, i nævnte forordning, at hvis denne bekræftelse ikke modtages, skal Kommissionen forelægge Rådet passende forslag; det er derfor nødvendigt at fastsætte et EF-dækkende system for at regulere handelen med sådant affald fra Fællesskabet ved at fastlægge passende fælles regler og procedurer for eksport heraf;

for så vidt angår lande, der har svaret, at de ikke ønsker at modtage bestemte eller nogen som helst af de former for affald, der er opført på listen i bilag II til nævnte forordning, skal et sådant ønske respekteres, og disse affaldstyper kan derfor ikke eksporteres til de pågældende lande;

for så vidt angår lande, der ikke har svaret, kan tavshed ikke tages for ensbetydende med samtykke, og det er derfor hensigtsmæssigt at vedtage et lignende regelsæt for at sætte sådanne lande i stand til at vurdere sådanne forsendelser i de enkelte tilfælde;

for så vidt angår lande, der har svaret, at de ikke ønsker at modtage bestemte eller nogen som helst af de former for affald, der er opført på listen i bilag II, eller som ikke har svaret, er der den mulighed, at de ændrer holdning eller vil svare på et senere tidspunkt, hvorfor der må findes en mekanisme for ændring af forordningen under komitologiproceduren;

Kommissionen vil snarest, og senest den 1. juli 1998, tage bilag V til forordning (EØF) nr. 259/93 op til fornyet behandling og ændre det under fuld hensyntagen til de affaldstyper, der er opført på den liste, som er vedtaget i medfør af artikel 1, stk. 4, i Rådets direktiv 91/689/EØF af 12. december 1991 om farligt affald (5), samt alle de lister over affald, der betegnes som farligt efter Basel-konventionen, og tilpasse forordning (EF) nr. 259/93 tilsvarende;

med hensyn til forsendelser til AVS-lande indeholder artikel 39 i fjerde AVS-konvention et forbud mod eksport af alle former for affald, der er opført på listen i bilag I og II til Basel-konventionen; nogle af disse affaldsformer er desuden opført i bilag II til forordning (EØF) nr. 259/93; under disse omstændigheder og for at overholde Fællesskabets internationale forpligtelser må forsendelse af disse affaldsformer til AVS-landene forbydes;

det må gøres klart, at disse affaldsformer ikke er omfattet af nærværende forordning;

de arrangementer, der er fastlagt ved denne forordning, bør med jævne mellemrum tages op til fornyet behandling af Kommissionen -

UDSTEDT FØLGENDE FORORDNING:

Artikel 1

Det er forbudt at eksportere affald, der er opført på listen i bilag II til forordning (EØF) nr. 259/93, og som er anført i nærværende forordnings bilag A, til landene på listen i nævnte bilag A.

Artikel 2

Den kontrolprocedure, der er fastsat i artikel 15 i forordning (EØF) nr. 259/93, anvendes på eksport til lande, der er anført i bilag B til nærværende forordning med hensyn til de kategorier af affald, der udelukkende er bestemt til nyttiggørelse, og som er opført på listen i bilag II til forordning (EØF) nr. 259/93.

Artikel 3

Forsendelser til AVS-lande af affald opført i bilag C er forbudt, jf. fjerde AVS-EF-konventions artikel 39.

Artikel 4

1. Hvis bestemmelseslandet anmoder herom, skal den kontrolprocedure, der anvendes med hensyn til det pågældende land i medfør af denne forordning, ændres i overensstemmelse med nærværende artikel.

2. I overensstemmelse med den procedure, der er fastlagt i artikel 18 i Rådets direktiv 75/442/EØF af 15. juli 1975 om affald (6), fastlægger Kommissionen den kontrolprocedure, der skal anvendes, det vil sige:

i) den procedure, der gælder for affald, der er opført på listen i bilag III eller IV til forordning (EØF) nr. 259/93, eller

ii) den procedure, der er fastlagt i artikel 15 i forordning (EØF) nr. 259/93, eller

iii) ingen af de procedurer, der er omhandlet under nr. i) og ii).

3. Kommissionen underretter inden 21 dage fra modtagelsen af et bestemmelseslands anmodning medlemsstaterne om bestemmelseslandets ændrede holdning og forelægger snarest muligt og senest tre måneder efter at have modtaget anmodningen sit forslag for det udvalg, der er nedsat i medfør af artikel 18 i direktiv 75/442/EØF.

4. Hertil kommer, at hvis forholdene i øvrigt ændrer sig ekstraordinært, f.eks. som følge af krig, en naturkatastrofe eller en handelsembargo vedtaget af De Forenede Nationer, der ville påvirke den kontrolprocedure, der anvendes i henhold til denne forordning, kan denne kontrolprocedure ændres. Efter konsultationer med bestemmelseslandet og i overensstemmelse med den procedure, der er fastlagt i artikel 18 i direktiv 75/442/EØF, kan Kommissionen fastlægge, hvilken af procedurerne i stk. 2 i nærværende artikel, der skal anvendes.

5. Kommissionen tager i overensstemmelse med proceduren i artikel 18 i direktiv 75/442/EØF med jævne mellemrum bilag A, B og C til nærværende forordning op til fornyet behandling for at bringe dem på linje med bilagene til forordning (EØF) nr. 259/93, eller, i forbindelse med bilag C, enhver ændring af bilag I og II til Basel-konventionen eller af fjerde AVS-EF-konvention.

Artikel 5

Kommissionen tager med regelmæssige mellemrum og første gang senest den 31. december 1998 de kontrolprocedurer op til fornyet gennemgang, som er fastlagt ved denne forordning. Hvis resultaterne af den fornyede gennemgang fører til den konklusion, at det vil være hensigtsmæssigt, kan Kommissionen fremsætte nye forslag over for Rådet, uden at dette berører bestemmelserne i artikel 4.

Artikel 6

Denne forordning træder i kraft på den 90. dag efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

Formand

(1) EFT C 214 af 10.7.1998, s. 74.

(2) Europa-Parlamentets udtalelse af 17. juli 1997 (EFT C 286 af 22.9.1997, s. 231), Rådets fælles holdning af 4. juni 1998 og Europa-Parlamentets afgørelse af . . . (endnu ikke offentliggjort i Tidende).

(3) EFT L 30 af 6.2.1993, s. 1. Forordningen er senest ændret ved forordning (EF) nr. 120/97 (EFT L 22 af 24.1.1997, s. 14).

(4) EFT L 220 af 25.8.1994, s. 15.

(5) EFT L 377 af 31.12.1991, s. 20. Direktivet er ændret ved direktiv 94/31/EF (EFT L 168 af 2.7.1994, s. 28).

(6) EFT L 194 af 25.7.1975, s. 39. Direktivet er senest ændret ved Kommissionens afgørelse 96/350/EF (EFT L 135 af 6.6.1996, s. 32).

BILAG A

Lande og territorier, der har meddelt Kommissionen, at de ikke ønsker at modtage forsendelser til nyttiggørelse af visse typer affald på listen i bilag II til Rådets forordning (EØF) nr. 259/93 (1)

>TABELPOSITION>

1. I afsnit GA (»Affald af metal og metallegeringer i metalform i ikke-spredbar form«):

a) Følgende affald og skrot af jern og stål:

>TABELPOSITION>

b) Følgende affald og skrot af andre metaller end jern og legeringer heraf:

>TABELPOSITION>

2. I afsnit GB (»Andet metalholdigt affald fra metalsmeltning og -raffinering«):

>TABELPOSITION>

3. I afsnit GC (»Andet affald indeholdende metaller«):

>TABELPOSITION>

4. Alle typer i afsnit GE (»Glasaffald i ikke-spredbar form«).

5. I afsnit GG (»Andet affald indeholdende hovedsageligt uorganiske bestanddele, men som også kan indeholde metaller og organiske materialer«):

>TABELPOSITION>

6. Alle typer i afsnit GI (»Affald af papir, pap og papirprodukter«).

7. I afsnit GJ (»Tekstilaffald«):

>TABELPOSITION>

>TABELPOSITION>

>TABELPOSITION>

1. I afsnit GA (»Affald af metal og metallegeringer i metalform i ikke-spredbar form«):

a) Følgende affald og skrot af jern og stål:

>TABELPOSITION>

b) Følgende affald og skrot af andre metaller end jern og legeringer heraf:

>TABELPOSITION>

2. I afsnit GC (»Andet affald indeholdende metaller«):

>TABELPOSITION>

>TABELPOSITION>

KINA:

1. I afsnit GA (»Affald af metal og metallegeringer i metalform i ikke-spredbar form«):

a) Følgende affald og skrot af andre metaller end jern og legeringer heraf:

>TABELPOSITION>

2. I afsnit GC (»Andet affald indeholdende metaller«):

>TABELPOSITION>

3. Alle typer affald i afsnit GD (»Affald fra minedrift, i ikke-spredbar form«).

4. Alle typer affald i afsnit GG (»Andet affald indeholdende hovedsageligt uorganiske bestanddele, men som også kan indeholde metaller og organiske materialer«).

5. I afsnit GJ (»Tekstilaffald«):

>TABELPOSITION>

6. I afsnit GM (»Affald fra agrofødevareindustrien«):

>TABELPOSITION>

7. Alle typer i afsnit GO (»Andet affald indeholdende hovedsageligt organiske bestanddele, men som også kan indeholde metaller og uorganiske materialer«).

COLOMBIA:

1. I afsnit GA (»Affald af metal og metallegeringer i metalform i ikke-spredbar form«):

a) Følgende affald og skrot af andre metaller end jern og legeringer heraf:

>TABELPOSITION>

2. I afsnit GB (»Andet metalholdigt affald fra metalsmeltning og -raffinering«):

>TABELPOSITION>

3. I afsnit GC (»Andet affald indeholdende metaller«):

>TABELPOSITION>

4. I afsnit GD (»Affald fra minedrift, i ikke-spredbar form«):

>TABELPOSITION>

5. I afsnit GG (»Andet affald indeholdende hovedsageligt uorganiske bestanddele, men som også kan indeholde metaller og organiske materialer«):

>TABELPOSITION>

6. I afsnit GH (»Affald af hård plast«):

>TABELPOSITION>

7. I afsnit GJ (»Tekstilaffald«):

>TABELPOSITION>

8. I afsnit GK (»Gummiaffald«):

>TABELPOSITION>

9. I afsnit GO (»Andet affald indeholdende hovedsageligt organiske bestanddele, men som også kan indeholde metaller og uorganiske materialer«):

>TABELPOSITION>

>TABELPOSITION>

PAKISTAN:

1. I afsnit GK (»Gummiaffald«):

>TABELPOSITION>

2. I afsnit GM (»Affald fra agrofødevareindustrien«):

>TABELPOSITION>

3. I afsnit GN (»Affald fra garvning og felbehandling, samt anvendelse af læder«):

>TABELPOSITION>

>TABELPOSITION>

>TABELPOSITION>

1. Alle typer i afsnit GI (»Affald af papir, pap og papirprodukter«).

2. I afsnit GJ (»Tekstilaffald«):

>TABELPOSITION>

3. I afsnit GL (»Ubehandlet affald af kork eller træ«):

>TABELPOSITION>

>TABELPOSITION>

>TABELPOSITION>

1. I afsnit GA (»Affald af metal og metallegeringer i metalform i ikke-spredbar form«):

>TABELPOSITION>

2. Afsnit GH (»Affald af hård plast«).

3. I afsnit GK (»Gummiaffald«):

>TABELPOSITION>

>TABELPOSITION>

I afsnit GJ (»Tekstilaffald«):

>TABELPOSITION>

>TABELPOSITION>

>TABELPOSITION>

1. I afsnit GA (»Affald af metal og metallegeringer i metalform i ikke-spredbar form«):

a) Følgende affald og skrot af ædle metaller og legeringer heraf:

>TABELPOSITION>

b) Følgende affald og skrot af jern og stål:

>TABELPOSITION>

c) Følgende affald og skrot af andre metaller end jern og legeringer heraf:

>TABELPOSITION>

2. I afsnit GC (»Andet affald indeholdende metaller«):

>TABELPOSITION>

3. I afsnit GD (»Affald fra minedrift, i ikke-spredbar form«):

>TABELPOSITION>

>TABELPOSITION>

TAIWAN:

I afsnit GA (»Affald af metal og metallegeringer i metalform i ikke-spredbar form«):

>TABELPOSITION>

>TABELPOSITION>

(1) Det vil kunne blive nødvendigt med en senere ajourføring af bilag A og B, hvis bestemmelseslandene ændrer holdning. Disse ændringer vil blive afspejlet i den endelige tekst til forordningen.

BILAG B

Lande og territorier, der ikke har svaret på Kommissionens meddelelse om forsendelser til nyttiggørelse af visse typer affald på listen i bilag II til Rådets forordning (EØF) nr. 259/93 (1)

>TABELPOSITION>

(1) Det vil kunne blive nødvendigt med en senere ajourføring af bilag A og B, hvis bestemmelseslandene ændrer holdning. Disse ændringer vil blive afspejlet i den endeligte tekst til forordningen.

BILAG C (1)

>TABELPOSITION>

(1) Fastlagt den . . . (datoen for forordningens vedtagelse).

RÅDETS BEGRUNDELSE

I. INDLEDNING

1. Kommissionen tilsendte den 13. juni 1995 Rådet sit indledende forslag til Rådets forordning om fælles regler og procedurer for forsendelser af visse typer affald til en række lande, der ikke er medlemmer af OECD; forslaget var baseret på EF-traktatens artikel 113 (1).

2. Den 20. januar 1997 blev Rådet enigt om, at artikel 130 S, stk. 1, sammen med artikel 113 var det rette retsgrundlag for forordningen. Efter denne ændring af retsgrundlaget blev Europa-Parlamentet hørt, og dets udtalelse, der blev afgivet den 17. juli 1997 (2), var ledsaget af ti ændringsforslag.

Det Økonomiske og Sociale Udvalg afgav udtalelse den 29. april 1998 (3).

3. På grundlag af Europa-Parlamentets udtalelse forelagde Kommissionen et ændret forslag for Rådet den 28. januar 1998 (4).

4. Rådet vedtog den 4. juni 1998 en fælles holdning i overensstemmelse med traktatens artikel 189 C.

II. FORMÅL

5. Formålet med forslaget, der er udarbejdet i overensstemmelse med artikel 17, stk. 1, i Rådets forordning (EØF) nr. 259/93, er at fastlægge de procedurer, der skal følges over for lande, der ikke er medlemmer af OECD, og som enten har tilkendegivet, at de ikke ønsker at modtage forsendelser af visse former for affald til nyttiggørelse, der er opført på den »grønne liste« i forordning (EØF) nr. 259/93, eller som ikke har besvaret Kommissionens meddelelse om forsendelser af visse former for affald til nyttiggørelse, som er opført på den »grønne liste« i forordning (EØF) nr. 259/93.

III. ANALYSE AF DEN FÆLLES HOLDNING

6. Selv om den fælles holdning i vid udstrækning bygger på Kommissionens ændrede forslag, har Rådet under behandlingen af forslaget og ved fastlæggelsen af den fælles holdning søgt at nå til enighed om procedurer, der er bedre afstemt efter ikke-OECD-landenes behov og forhold.

De væsentligste ændringer i forslaget drejer sig om følgende:

Artikel 2

Den procedure med den såkaldte »røde liste« (bilag IV til forordning (EØF) nr. 259/93), som Kommissionen har foreslået, forekommer at være unødigt besværlig, og Rådet foretrækker at følge den smidige procedure i artikel 15 i forordning (EØF) nr. 259/93.

Artikel 3

For at gøre denne forordning så uafhængig af andre retsakter som muligt har Rådet opført affald, der ikke må eksporteres til AVS-lande i henhold til AVS-EF-konventionens artikel 39 (Lomé-konventionen), i et nyt bilag C.

Artikel 4 og 5

Disse to artikler er blevet omredigeret, så der sondres klart mellem:

- ændringer af kontrolprocedurerne som følge af en ændring i et bestemmelseslands holdning (artikel 4, stk. 1, 2 og 3) eller af en ændring af forholdene i det pågældende land (artikel 4, stk. 4), og fornyet behandling (artikel 4, stk. 5) af bilag A, B og C i overensstemmelse med (udvalgs)proceduren i artikel 18 i direktiv 75/442/EØF

- fornyet gennemgang med regelmæssige mellemrum af kontrolproceduren efter denne forordning, med eventuelle nye forslag til Rådet (artikel 5).

Artikel 6

Forordningens ikrafttrædelsesdato er udsat en smule (fra 20 til 90 dage efter offentliggørelsen i De Europæiske Fællesskabers Tidende), for at der kan blive tilstrækkelig tid til gennemførelsen.

Bilag

Bilag A og B vil eventuelt skulle ajourføres, hvis der sker ændringer i bestemmelseslandenes holdning.

(1) Dok. KOM(1994) 678 endelig udg.

(2) EFT C 286 af 22.9.1997, s. 231.

(3) EFT C 214 af 10.7.1998, s. 74.

(4) Dok. KOM(1997) 685 endelig udg.